V kanalizačnom systéme potrubí sa môžu vytvárať problémové miesta, kde sa usádzajú nánosy z chemických a biologických zložiek, ako je mydlo, tuk, papier a iné zložky, obsiahnuté v odpadových vodách a v splaškoch z domácnosti, ktoré môžu plynúcim časom kanalizáciu upchať.
Najčastejším problémom upchatia kanalizácie, je prerastanie koreňových systémov cez spoje potrubí a geologický pohyb kanalizácie, ktorý môže spôsobiť praskliny, trhliny a poškodenia.
Ak je kanalizácia poškodená a upchatá nánosmi a usadeninami, nával vody, počas prívalových dažďov, môže spôsobiť spätné vydutie hladiny. Hladina vody a splaškov  môže vystúpiť cez odpadové odtoky, toalety a následne môže spôsobiť veľké škody na nehnuteľnosti. Následkom môžu byť aj zdravotné problémy z chemických a biologických zložiek obsiahnutých v kanalizácii.